als_Latn dik_Latn sag_Latn
Fakulteti i Edukimit dhe Filologjisë
Fakulteti i Edukimit dhe i Filologjisë u hap në zbatim të Urdhrit nr. 16, datë 17.1.2012 të ministrit të Arsimit dhe të Shkencës, mbështetur në nenin 102 të Kushtetutës dhe në nenin 41 të Ligjit “Për Arsimin e Lartë në Republikën e Shqipërisë”, mbi bazën e të cilit u bë riorganizimi i Fakultetit të Mësuesisë, i themeluar në vitin 1992.
Që nga viti 1992 e deri vitin akademik 2012-2013 në këtë fakultet janë diplomuar 4375 studentë.
Në vitin akademik 2013-2014 në Fakultetin e Edukimit dhe të Filologjisë vazhdojnë studimet 2157 studentë gjithsej: 1112 në programet e ciklit të parë “Bachelor” me kohë të plotë; 492 në programet e ciklit të parë “Bachelor” me kohë të pjesshme dhe 553 studentë në programet e studimit të ciklit të dytë “Master profesional” dhe “Master i shkencave”.
Fakulteti i Edukimit dhe i Filologjisë ka një staf të brendshëm akademik me 40 pedagogë: 1 profesor, 2 profesorë të asociuar, 5 doktorë shkencash, 3 docentë dhe 29 lektorë në proces doktorature, si dhe 21 pedagogë të ftuar nga Universiteti i Tiranës: akademikë dhe profesorë.
Fakulteti i Edukimit dhe i Filologjisë ka një infrastrukturë moderne me kushte të përshtatshme për mësim dhe veprimtari shkencore: 8 salla me videoprojektorë, një amfiteatër, një sallë videokonferencash; 1 laborator për gjuhët e huaja; 1 laborator për fonetikën eksperimentale dhe patologjinë e të folurit dhe 75 kompjutera me poste pune interneti për pedagogët dhe studentët.
Fakulteti i Edukimit dhe i Filologjisë ka një bibliotekë të specializuar në shqip dhe në gjuhë të huaja me rreth 20 mijë tituj, si dhe ka akses për të lexuar në biblioteka dixhitale në disa universiteteve të huaja.
Fakulteti i Edukimit dhe i Filologjisë ka organizuar 7 konferenca shkencore ndërkombëtare dhe ka bashkëpunim të ndërsjelltë me 12 fakultete homologe në Shqipëri, në Ballkan dhe në Evropë.
Në Fakultetin e Edukimit dhe të Filologjisë janë ftuar të mbajnë leksione dhe të zhvillojnë biseda personalitete letrare dhe shkencore nga Shqipëria dhe universitete evropiane.
Fakulteti i Edukimit dhe i Filologjisë nxjerr serinë e botimeve “Scripta manent”, me punime shkencore të pedagogëve dhe me përmbledhje të kumtesave në konferenca të ndryshme.
Mbështetur në Vendimin nr. 16, datë 24.7.2012 të Komisionit të Akreditimit të Programeve të Trajnimit, Fakulteti i Edukimit dhe Filologjisë, Qendra e Ekselencës “FEF”, ka fituar të drejtën e trajnimit të punonjësve të institucioneve arsimore për 32 module me rreth 95 kredite për të gjithë profilet e mësuesve në shërbim.
I-PROGRAME STUDIMI TË CIKLIT TË PARË “BACHELOR” (ME KOHË TË PLOTË)
GJUHË-LETËRSI.
GJUHË ANGLEZE.
GJUHË-LETËRSI SHQIPE DHE FRËNGE.
HISTORI-GJEOGRAFI.
MËSUES PËR ARSIMIN PARASHKOLLOR
II-CIKËL UNIK 5-VJEÇAR
MËSUESI PËR ARSIMIN FILLOR KLASA I-V
MËSUESI PËR ARSIMIN FILLOR KLASA I-VI (FILIALI I POGRADECIT).
III-PROGRAME STUDIMI TË CIKLIT TË PARË “BACHELOR” (ME KOHË TË PJESSHME)
MËSUESI PËR ARSIMIN FILLOR KLASA I-VI.
MËSUES PËR ARSIMIN PARASHKOLLOR.
GJUHË-LETËRSI.
HISTORI-GJEOGRAFI.
IV-PROGRAMET E STUDIMIT TË CIKLIT TË DYTË
“MASTER PROFESIONAL” MËSUESI NË GJUHË-LETËRSI.
“MASTER PROFESIONAL” MËSUESI NË GJUHË ANGLEZE.
“MASTER PROFESIONAL” MËSUESI NË HISTORI-GJOEGRAFI.
“MASTER PROFESIONAL” NË MËSIMDHËNIE PËR MËSUESIT E SHKOLLAVE PROFESIONALE(me kohë të pjesshme).
“MASTER PROFESIONAL” MËSUESI PËR CIKLIN E ULËT (me kohë të pjesshme).
"MASTER I SHKENCAVE " NË MËSUESI PËR ARSIMIN FILLOR KLASA I-VI.
STRUKTURA, ORGANET DHE AUTORITETET DREJTUESE TË FAKULTETIT
KËSHILLI I FAKULTETIT ËSHTË ORGANI MË I LARTË DREJTUES I FAKULTETIT SI NJËSI KRYESORE.
KËSHILLI I FAKULTETIT DREJTOHET NGA DEKANI, PROF. DR. ALI JASHARI
FAKULTETI I EDUKIMIT DHE I FILOLOGJISË KA KATËR NJËSI BAZË:
1.DEPARTAMENTI I GJUHËS DHE I LETËRSISË ME PËRGJEGJËSE DR. ELONA BIBA.
2.DEPARTAMENTI I GJUHËVE TË HUAJA, ME PËRGJEGJËS DR. PAVLLO CICKO.
3.DEPARTAMENTI I HISTORI-GJEOGRAFISË, ME PËRGJEGJËS PROF. AS. DR. BASHKIM JAHOLLARI.
4.QENDRA E EKSELENCËS “FEF” ME PËRGJEGJËSE DOC. DONIKA DARDHA.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn